પ્રાંતિજ તાલુકાના બોરીયા (શિતવાડા) ગામના એક શખ્સે અન્ય ત્રણ શખ્સોની મદદગારીથી ઘર આગળ ચોપાડમાં સુતેલી યુવતીનું મોઢુ દબાવી આંખ પર પટ્ટી બાંધી બાઇક પર બેસાડી અપહરણ કરી ગયા બાદ અંજાર તાલુકાના વરસાણા ચોકડી પાસે આવેલ એક કંપનીની રૂમ પર લઇ જઇ જાનથી મારવાની ધમકી આપી દુષ્કર્મ આચર્યાની ઘટના બહાર આવી છે. દુષ્કર્મની ઘટના સંદર્ભે પીડીતાએ કૃત્ય આચરનાર બોરીયાના શખ્સ સહિત મદદગારી કરનાર ચાર જણા વિરૂધ્ધ પ્રાંતિજ પોલીસ સ્ટેશનમાં શુક્રવારે મામલો દર્જ કરાવતા પોલીસે ચારેય વિરૂધ્ધ ગુનો નોંધી તપાસના ચક્રો ગતિમાન કર્યા છે.